**Հ Ի Մ Ն Ա Վ Ո Ր Ո Ւ Մ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2021 ԹՎԱԿԱՆԻ ՊԵՏԱԿԱՆ ԲՅՈՒՋԵԻ ՄԱՍԻՆ» ՕՐԵՆՔՈՒՄ ԼՐԱՑՈՒՄ ԵՎ ՎԵՐԱԲԱՇԽՈՒՄ, ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2020 ԹՎԱԿԱՆԻ ԴԵԿՏԵՄԲԵՐԻ 30-Ի N 2215-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ**

**Իրավական ակտի անհրաժեշտությունը (նպատակը).**

«Հայաստանի Հանրապետության 2021 թվականի պետական բյուջեի մասին» օրենքում լրացում և վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի ընդունումը պայմանավորված է ամանորյա տոներին ընդառաջ, ինչպես նաև սննդային թունավորումներով պայմանավորված ուժեղացված վերահսկողության արդյունավետ իրականացման անհրաժեշտությամբ, որի ընթացքում կատարվելիք լաբորատոր փորձաքննությունների համար պահանջվում են լրացուցիչ ֆինանսական միջոցներ։ «Հայաստանի Հանրապետության 2021 թվականի պետական բյուջեի մասին» օրենքում լրացում և վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու մասին» որոշման նախագծով առաջարկվում է «1136» «ՀՀ Վարչապետի լիազորությունների իրականացման ապահովում» ծրագրի «11001» «Ծառայությունների, ծրագրերի համակարգում» միջոցառման և «1213» «Տեսչական վերահսկողության ծրագիր» ծրագրի «11010» «Տեսչական վերահսկողության շրջանակում սննդամթերքի լաբորատոր հետազոտություն» միջոցառմների համար հատկացվող գումարների փոփոխություն։

**Ընթացիկ իրավիճակը և խնդիրները**.

«Հանրապետական անասնաբուժասանիտարական և բուսասանիտարական լաբորատոր ծառայությունների կենտրոն» ՊՈԱԿ-ին (այսուհետ՝ ՊՈԱԿ) 2021 թվականի փետրվարի 04-ին կնքված N 33-21 պայմանագրով սահմանված աշխատանքների իրականացման համար՝ թվով 705 նմուշների լաբորատոր փորձաքննության բյուջեն՝ 40,634.4 հազ. դրամը, 2021 թվականի նոյեմբերի 25-ի դրությամբ սպառվել է։

Վերոնշյալ գումարի սպառումը պայմանավորված է նոյեմբեր ամսին արձանագրված սննդային թունավորիմների կտրուկ աճով, որի արդյունքում ավելացել էր լաբորատոր փորձաքննությունների քանակը, մասնավորապես՝ փորձաքննության է ներկայացվել ավելի քան 40 նմուշ, իսկ վերահսկողական աշխատանքները դեռևս շարունակվում են։

Բացի այդ, Հայաստանի Հանրապետությունում ամանորին ընդառաջ առաջանում է սննդամթերքի անվտանգության պետական վերահսկողության ուժեղացման անհրաժեշտություն՝ բնակչությանն անվտանգ սննդամթերքով ապահովելու, ինչպես նաև մասսայական սննդային թունավորումներից խուսափելու համար։ Ներկայացված խնդրի լուծման համար անհրաժեշտ է լրացուցիչ լաբորատոր փորձաքննությունների իրականացում։ Ըստ նախնական գնահատումների՝ կպահանջվի մոտ 5 միլիոն դրամի ֆինանսավորում, որը հնարավորություն կընձեռի իրականացնել մոտ 90 նմուշի փորձաքննություն, հիմք ընդունելով այն հանգամանքը, որ յուրաքանչյուր նմուշի փորձաքննության համար պահանջվում է շուրջ 57․000 դրամ գումար։

**Կարգավորման նպատակը և բնույթը.**

Առկա խնդրին լուծում տալու նպատակով առաջարկում է լրացում և վերաբաշխում կատարել Հայաստանի Հանրապետության պետական բյուջեում, ինչպես նաև փոփոխություններ և լրացումներ կատարել Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ, մասնավորապես՝ «1136» «ՀՀ Վարչապետի լիազորությունների իրականացման ապահովում» ծրագրի «11001» «Ծառայությունների, ծրագրերի համակարգում» միջոցառման և «1213» «Տեսչական վերահսկողության ծրագիր» ծրագրի «11010» «Տեսչական վերահսկողության շրջանակում սննդամթերքի լաբորատոր հետազոտություն» միջոցառմների շրջանակներում։

**Նախագծի մշակման գործընթացում ներգրավված ինստիտուտները և անձինք.**

Նախագիծը մշակվել է Հայաստանի Հանրապետության վարչապետի աշխատակազմի կողմից:

**Իրավական ակտի կիրարկման դեպքում ակնկալվող արդյունքը.**

Որոշման ընդունմամբ լրացուցիչ ֆինանսական միջոցներ կհատկացվեն Սննդամթերքի անվտանգության տեսչական մարմնին՝ պատշաճ պետական վերահսկողություն և լաբորատոր փորձաքննությունների իրականացումն ապահովելու համար։

**Իրավական ակտի ընդունման կապակցությամբ պետական կամ տեղական ինքնակառավարման մարմնի բյուջեում եկամուտների և ծախսերի ավելացման կամ նվազեցման անհրաժեշտություն.**

«Հայաստանի Հանրապետության 2021 թվականի պետական բյուջեի մասին» օրենքում լրացում և վերաբաշխում, Հայաստանի Հանրապետության կառավարության 2020 թվականի դեկտեմբերի 30-ի N 2215-Ն որոշման մեջ փոփոխություններ և լրացումներ կատարելու մասին» Հայաստանի Հանրապետության կառավարության որոշման նախագծի ընդունումը Հայաստանի Հանրապետության պետական բյուջեի եկամուտներում և ծախսերում փոփոխություններ չի առաջացնի:

**Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ.**

Սննդամթերքի անվտանգության ապահովումը բխում է Հայաստանի Հանրապետության կառավարության 2021 թվականի նոյեմբերի 18-ի N 1902-Լ որոշմամբ հաստատված Հայաստանի Հանրապետության կառավարության 2021-2026 թվականների գործունեության միջոցառումների ծրագրի «9. Գյուղատնտեսության զարգացում և արտադրողականության բարձրացում» բաժնի «9.6 Սննդամթերքի անվտանգության ապահովման» միջոցառման իրականացումից:

**Իրավական ակտի ընդունման կապակցությամբ այլ նորմատիվ իրավական ակտերի ընդունման անհրաժեշտություն.**

Այլ իրավական ակտերում փոփոխությունների և/կամ լրացումների անհրաժեշտությունը չի առաջանում.